Diari Oficial de la Generalitat Valenciana


Sumari del DOGV 4337, del 17-09-2002 (2002/9768)

Informació pública de l'alternativa tècnica per al desenvolupament urbanístic de la unitat d'execució número 1, delimitada pel pla parcial del sector 2 de les normes subsidiàries de Vistabella del Maestrazgo.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4337

Data del DOGV
:   17-09-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9768


Organisme emissor
:   Ajuntament de Vistabella del Maestrat

Tipus de document
:   Anunci

Informació pública de l'alternativa tècnica per al desenvolupament urbanístic de la unitat d'execució número 1, delimitada pel pla parcial del sector 2 de les normes subsidiàries de Vistabella del Maestrazgo. [2002/A9768]
  
L'alcalde de Vistabella del Maestrazgo, en data 19 d'agost de 2002, va dictar el decret següent:
  
Andrés Gimeno Escrig, en representació de Renos, SL, va presentar en data 3 d'agost de 2002, davant de l'Ajuntament de Vistabella del Maestrazgo, una alternativa tècnica de programa formada pel projecte d'urbanització de la unitat d'execució número 1, delimitada pel pla parcial del sector 2 de les normes subsidiàries, projecte del pla parcial del sector 1 i annex d'homologació, que inclou la totalitat dels terrenys del sector, que afronta al nord amb la carretera CV-170; al sud-est amb el nucli urbà; al sud i oest amb el sòl no urbanitzable; i per l'est amb la carretera de la depuradora.
  
La superfície del sector és de 36.691,20 m²s.
  
L'edificabilitat màxima és de 27.518,40 m²t.
  
La superfície de la unitat d'execució número 1 (única) és de 36.691 m²s.
  
Els documents que s'exposen al públic són els esmentats adés, que complixen els requisits establits en l'article 32.a i b de la Llei Reguladora de l'Activitat Urbanística (LRAU). El projecte d'urbanització inclou memòria, plec de prescripcions tècniques, pressupost i plànols. El pla parcial s'ajusta als documents exigits pel Reglament de Planejament de la Comunitat Valenciana, integrat, entre altres, per memòria informativa, justificativa, ordenació, normativa, plànols d'informació i plànols d'ordenació.
  
En vista del que s'ha exposat, l'alcalde president resol:
  
1. Exposar al públic, durant el termini de 20 dies comptador des de la publicació del present anunci en el Diari Oficial de la Generalitat Valenciana, l'alternativa tècnica de programa per al desenvolupament urbanístic de la unitat d'execució número 1, delimitada pel pla parcial del sector 2 de les normes subsidiàries de Vistabella del Maestrazgo. L'alternativa tècnica està formada pel projecte d'urbanització.
  
2. Exposar al públic, durant el termini de 20 dies comptador des de la publicació del present anunci en el Diari Oficial de la Generalitat Valenciana, el projecte de pla parcial del sector 2 i el seu annex d'homologació, i trametre'n un avís als titulars cadastrals.
  
3. Fer públic que qualsevol persona, dins del termini de 20 dies hàbils, comptador des de la publicació del present anunci en el Diari Oficial de la Generalitat Valenciana, podrà comparéixer a l'Ajuntament de Vistabella del Maestrazgo, Secretaria, i consultar els documents adés indicats i les actuacions seguides per a l'aprovació del programa; contra ells es podran presentar davant de l'Ajuntament les al·legacions que consideren convenients i, per a incorporar-les a les actuacions seguides, alternatives tècniques que pretenguen competir amb l'exposada al públic, així com proposicions juridicoeconòmiques, estes darreres durant els cinc dies següents a l'acabament del termini anterior, per a executar qualsevol de les alternatives; tot això de conformitat amb el que disposa l'article 43 i 46 de la LRAU.
  
Totes les actuacions podran ser objecte de consulta i al·legacions per les persones interessades durant els 10 dies següents al de l'obertura de pliques; així mateix, durant tot el procediment podran ser objecte de pública consulta les al·legacions i alternatives tècniques que es vagen presentant.